# Андрей Рубльов

### от Уикипедия, свободната енциклопедия

  За филма от 1966 вижте Андрей Рубльов (филм).

Андрей Рубльов руски иконописец
Роден: | ок. 1365 ?, ?
Починал: | 1427 Москва, Русия

Андрей Рубльов (около 1360-1370 — 1427, по други източници, около 1430, Москва; погребан в Андрониковския манастир — известен майстор от московската школа по иконопис, книжовна и монументална живопис от XV век. Канонизиран от Руската православна църква през 1988 г. като преподобен.

## [редактиране] Биографични данни

Биографичните данни за Рубльов са извънредно оскъдни: израснал е в светска среда, вече в зряла възраст е бил подстриган за монах, най-вероятно в Троице-Сергиевската лавра, а според други изследователи - в Андрониковския манастир. Творчеството на Рубльов се базира на художествените традиции на Московска Русия; бил е добре запознат също така с византийския и южнославянския художествен опит.

## [редактиране] Мироглед

Андрей Рубльов, «Свята Троица» (1410)

Върху формирането на мирогледа и стила на Рубльов голямо влияние оказва гръцкия иконописец Теофан Грек, работещ в Русия, както и атмосферата на национален подем и повишен интерес към нравствените и духовни ценности сред руското общество в края на XIV — началото на XV век. В произведенията си, но още в рамките на средновековната иконография, Рубльов въплъщава ново, възвишено разбиране за духовната красота и нравствената сила на човека.

През 1405 г. Рубльов изписва Благовещенския събор на Московския Кремъл (стенописите не са запазени), а през 1408 г. пак там — Успенския събор (съхранен частично), като създава иконите за иконостаса заедно с ученика си Данаил Чьорний и (според някои изследователи) с Теофан Грек. Сред фреските на Рубльов в Успенския събор, най-значителна е композицията «Страшния съд», където традиционно страшната сцена е превърната в светъл празник на тържеството на справедливостта, утвърждаващ духовната ценност на човека. Запазените фрагменти на стенописите на Рубльов в катедралата на гр. Владимир показват, че по това време той вече е зрял майстор.

В края на XIV — началото на XV век (по други изследвания, по-скоро около 1412 или около 1427 г.), Рубльов създава своя шедьовър — главната икона «Троица» в иконостаса на Троицкия събор в манастира Сергиев Посад около Москва - днес в (Третяковската галерия) в Москва, както и празничните икони в иконостаса. Рубльов е изпълнил традиционния библейски сюжет с дълбоко поетическо и философско съдържание. Избягвайки от традиционните канони, той разполага в центъра на прочутата му в композиционно отношение икона една единствена чаша (символизираща жертвената смърт), а очертанията ѝ повтаря в контурите на ангелите встрани. Централният (символизиращ Христос) ангел заема мястото на жертвата и изпъква с изразителен контраст от петна с тъмно-вишнево и син цвят, в нежно съчетание със златисто. «Троица» е разчетена да бъде гледана отдалеч и от близо, като и в двата случая разкрива по различен начин богатството си от оттенъци и виртуозната работа на четката на художника. Много известни икони са образите от т. нар. Звенигородски чин (Христос, архангели), намерени в гр. Звенигород (в експозицията на Третяковската галерия).

Творчеството на Рубльов е един от върховете в руската и световната култура. През 1947 г. в Андрониковския манастир в Москва, където Рубльов е бил погребан, е открит Централния музей на древноруската култура и изкуство, носещ неговото име.

Икони на Рубльов се намират само в Москва и в Сергиев Посад.

## [редактиране] Галерия

„Архангел Михаил“ от Звенигородския чин, 1410-1420 | Андрей Рубльов, „Спас" (Христос Спасител)“ от Звенигородския чин, 1410-1420 | „Апостол Павел“ от Звенигородския чин, 1410-1420 |

## [редактиране] Външни връзки

Общомедия разполага с
мултимедийно съдържание за Андрей Рубльов.

- Творчеството на Андрей Рубльов: икони, фрески и миниатюри

Взето от „http://bg.wikipedia.org../../../%D0%B0/%D0%BD/%D0%B4/%D0%90%D0%BD%D0%B4%D1%80%D0%B5%D0%B9_%D0%A0%D1%83%D0%B1%D0%BB%D1%8C%D0%BE%D0%B2_d062.html“.

Категории: Светци | Руски художници

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Français
- 日本語
- ქართული
- Nederlands
- Polski
- Русский
- Slovenčina
- Српски / Srpski
- Svenska
- Українська
- 中文